11.8.2023
DA
Den Europæiske Unions Tidende
C 283/73 Tirsdag den 14. februar 2023
13. mener, at EU spiller en meget vigtig rolle med hensyn til at forbedre både udbuddet af og efterspørgslen efter træ med henblik på at afvise ulovligt produceret træ og støtte de eksporterende lande i deres bestræbelser på at bekæmpe ulovlig skovhugst og korruption, som medfører tilintetgørelse af deres skove, klimaændringer og tilsidesættelse af menneskerettigheder; anerkender, at frivillige partnerskabsaftaler fortsat vil være en vigtig retlig ramme for både EU og dets partnerlande i henhold til det nye forslag til forordning om skovrydning; understreger, at dette er blevet muliggjort af det gode samarbejde og engagement fra de berørte partnerlandes side; støtter Kommissionens bestræbelser på at finde flere potentielle samarbejdspartnere til kommende frivillige FLEGT-partnerskabsaftaler; 14. minder om, at bæredygtig og inkluderende skovforvaltning og skovforvaltningspraksis er afgørende for at nå de mål, der er fastsat i 2030-dagsordenen for bæredygtig udvikling og Parisaftalen, især gennem nationalt bestemte bidrag; minder om vigtigheden af minedrift som en væsentlig drivkraft for skovrydning i troperne, hvilket fører til betydelig jorderosion og -forurening, øget skovopsplitning og kviksølvforurening af floder og vandløb; bemærker, at Guyana udbygger sin olie-, gasog mineindustri; opfordrer Guyanas regering til at tage yderligere skridt til at dæmme op for ulovlig minedrift; bemærker med bekymring den manglende sammenhæng mellem lovgivningen i skovbrugssektoren og lovgivningen i minesektoren; glæder sig over yderligere aftaler, der har til formål at supplere den frivillige FLEGT-partnerskabsaftale med hensyn til miljøspørgsmål; 15. understreger, at hele FLEGT-initiativets succes bl.a.
afhænger af beskyttelse af miljømenneskerettighedsforkæmpere og whistleblowere, forbedring af små og mellemstore virksomheders (SMV'ers) evne til at udføre deres aktiviteter lovligt og sikring af effektiv beskyttelse af jorden og fuld anerkendelse af lokalsamfundenes og oprindelige folks, navnlig amerindianske samfunds, sædvanerettigheder, herunder retten til at give eller nægte at give deres samtykke til enhver trækoncession på deres jord som et spørgsmål om social retfærdighed; understreger, at EU bør bygge videre på oprindelige folks og andre lokalsamfunds traditionelle viden om bæredygtig skovforvaltning; minder i den forbindelse om vigtigheden af at forhindre, at SMV'er pålægges yderligere administrative byrder, og af at yde juridisk bistand til SMV'er for at sikre, at de overholder nye internationale aftaler, instrumenter og dokumenter vedrørende miljøet; 16. pålægger sin formand at sende denne beslutning til Rådet og Kommissionen samt til medlemsstaternes regeringer og parlamenter og Den Kooperative Republik Guyanas regering og parlament.